Ur nezmir ara d nmeslay ɣef tsnɣanibt ma ur d- nebdir ara tasenukyest, i d yellan am teqṣiḍt yura Roger Caillois deg useggas n 1985 tin i wumi ixeddem tasuqilt mass K. BUԑMARA , tettmeslay-d ɣef yiwen umattar d darɣal , i yellan yettajmaԑ-d sin i dularen i wass , akken almi d asmi d -yemlal yiwen umesbrid ibeddel ayen yuran ɣef tlewiḥt, adarɣal seg wasmi d luleɣ  yarra-as deg umekan-is “ Teḥder-d tefsut , ur tt-zerreɣ ara” deɣa yuɣal umattar yettajmaԑ-d alamma mraw d semmus idularen, tadyant-agi tella-d deg Brooklyn di New York uqbel ara tili tesnukyest d tussna meḥsub di tsut tis 20 ar da ,tella d taẓuri, di tazwara n win yettmeslayen akken ilaq, ma ɣer taggara tuɣal d taẓuri n win yettarun akken ilaq , ih tasenukyest s tenfalit yalqayen nezmer ad nini d win yessnen imeslayen iweznen, arnu yessnen i lebni n yinaw , ad yarnu ad yezmir a tid-yinni i ugdud akken ilaq , s yinna yuɣal iɣab , ibann-d tiɣunba.